Спорт высокіх дасягненняў вырастае з масавай фізічнай культуры. Спорт і здаровы лад жыцця — прыярытэт для многіх студэнтаў і выкладчыкаў Гродзенскага дзяржаўнага ўніверсітэта. Як паведамілі ў Цэнтры па сувязях з грамадскасцю ГрДУ, новы навучальны год пачынаецца з тыдня спорту і здароўя, на працягу якога пройдуць масавыя спартыўныя мерапрыемствы па валейболе, настольным тэнісе, тэнісе на кортах, стрытболе, міні-футболе, паўэрліфтынгу і сілавой гімнастыцы. Для першакурсніц майстар-клас па валейболе дадуць члены жаночай зборнай універсітэта па гэтым відзе спорту. 4 верасня каманда ГрДУ прыняла ўдзел у Мінскім паўмарафоне.